Euroopa Liidu Teataja L 058 , 26/02/2004 Lk 0014 - 0015



Komisjoni määrus (EÜ) nr 323/2004, 25. veebruar 2004, millega kohandatakse määrust (EMÜ) nr 1686/72, arvestades Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari Euroopa Liiduga ühinemist EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingut, eriti selle artikli 2 lõiget 3, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingut, eriti selle artikli 57 lõiget 2, ning arvestades järgmist: (1) Nõukogu 26. oktoobri 1971. aasta määruse (EMÜ) 2358/71 seemneturu ühise korralduse kohta [1] artikli 3 lõikes 4a nähakse ette mehhanism riisiseemne ja muude seemnete tootmise tasakaalustamiseks, mille eesmärgiks on määrata kindlaks liikmesriikide vahel jaotatavad tootmistoetuskõlblikud maksimumkogused. (2) Komisjoni 2. augusti 1972. aasta määruses (EMÜ) nr 1686/72 teatavatest seemnesektoris abi andmise üksikasjalikest eeskirjadest [2] määratakse kindlaks riisiseemne ja muude seemnete nimetatud maksimumkogused ühenduses ja liikmesriikides. (3) Pidades silmas Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemist ühendusega 1. mail 2004, tuleb kindlaks määrata riisiseemne ja muude seemnete tootmistoetuskõlblik maksimumkogus laienenud ühenduses ning igale liikmesriigile eraldatavad kogused. Maksimumkoguse arvutamisel on aluseks võetud liikmesriikide poolt komisjonile edastatud kogused. (4) Turustusaastal koristatud riisiseeme kasutatakse tavaliselt järgmisel turustusaastal koorimata riisi ja riisiseemne tootmiseks mõeldud alade täiskülvamiseks. Ühe hektari täiskülvamiseks kulub ühenduses 0,2 tonni seemet. Kogu baaskülvipinna (433123 ha + 3222 ha =) 436345 ha täiskülvamiseks kulub vastavalt 87269 tonni seemet. (5) 5) Määrust (EMÜ) nr 1686/72 tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EMÜ) nr 1686/72 järgmiselt: 1. Artikli 3 lõike 1 esimene lõik asendatakse järgmisega: "Muude seemnete kui riisiseemne tootmistoetuskõlblik maksimumkogus on alates 1. juulist 2004 33 2841 tonni ning see jaguneb tootjaliikmesriikide vahel järgmiselt: Belgia | 10077 tonni, | Tšehhi Vabariik | 9124 tonni, | Taani | 93697 tonni, | Saksamaa | 31654 tonni, | Eesti | 379 tonni, | Kreeka | 3846 tonni, | Hispaania | 23976 tonni, | Prantsusmaa | 52981 tonni, | Iirimaa | 1016 tonni, | Itaalia | 18822 tonni, | Küpros | 305 tonni, | Läti | 1086 tonni, | Leedu | 1090 tonni, | Luksemburg | 865 tonni, | Ungari | 7772 tonni, | Malta | 300 tonni, | Madalmaad | 35856 tonni, | Austria | 769 tonni, | Poola | 5800 tonni, | Portugal | 300 tonni, | Sloveenia | 369 tonni, | Slovakkia | 862 tonni, | Soome | 5853 tonni, | Rootsi | 8132 tonni, | Ühendkuningriik | 17910 tonni." | 2. Artikli 3a lõike 1 esimene lõik asendatakse järgmisega: "Riisiseemne tootmistoetuskõlblik maksimumkogus on alates 1. juulist 2004. aastast 87269 tonni ning see jaguneb tootjaliikmesriikide vahel järgmiselt: Hispaania | 29625,613 tonni, | Prantsusmaa | 3031,861 tonni, | Kreeka | 1472,618 tonni, | Ungari | 644,400 tonni, | Itaalia | 50242,268 tonni, | Portugal | 2252,240 tonni." | Artikkel 2 Käesolev määrus jõustub 1. mail 2004 Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingu jõustumisel. Käesolevat määrust kohaldatakse 2004/2005. turustusaasta lõpuni. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. veebruar 2004. Komisjoni nimel komisjoni liige Franz Fischler [1] EÜT L 246, 5.11.1971, lk 1. Määrust on viimati muudetud määrusega (EÜ) nr 154/2002 (EÜT L 25, 29.1.2002, lk 18). [2] EÜT L 177, 4.8.1972, lk 26. Määrust on viimati muudetud määrusega (EÜ) nr 800/2002 (EÜT L 131, 16.5.2002, lk 3). --------------------------------------------------